Šansón

Šansón, v origináli chanson, má svoj pôvod vo Francúzsku. Táto stredoveká francúzska pieseň bola spievaná francúzskymi truvérmi. Pieseň mala jednoduchú melódiu a rytmus. Text býval často humorný, satirický a často aj frivolný. Najskôr býval šansón jednohlasný, od 13. storočia tiež viac hlasový. Formou chansonu boli ballade, rondeau a virelai a kanzona (inštrumentálna). Medzi najznámejších komponistov chansonov tej doby patria: Orlando di Lasso, Johannes Ockeghem alebo Josquine Desprez.

V 19. storočí vznikla vo francúzskych kabaretoch moderná forma šansónu, ktorá našla svoje uplatnenie najmä v zábavnom priemysle. Posun nastal aj v textoch šansónov, ktorý sa od jednoduchých popevkov vyvinul v poeticky hodnotné básnické diela. Textári šansónov nezriedka boli a sú prední básnici. Medzi najznámejších interpretov francúzskeho šansónu patria napr. Édith Piaf, Charles Aznavour, Jacques Brel, Gilbert Bécaud, Lucienne Boyer, Charles Trenet, Yves Montand alebo Pierre Bachelet.

 Šansón na Slovensku 

 Slovenskí šansonieri  

 Kristína Bartošová
 Alena Čermáková
 Emília Došeková
 Ria Ferčáková
 Katarína Feldeková
 Jana Hubinská
 Petra Humeňanská
 Katarína Koščová
 Zoro Laurinc
 Michaela Merklová
 Jana Orlická
 Igor Roy
 Peter Skočil
 Monika Stanislavová
 Michal Suchý
 Igor Šebo
 Igor Šimeg
 Lucia Šoralová
 Szidi Tobias
 Andrea Zimányiová

 Šansón v Česku 
V Česku možno rozvoj šansónu datovať od 30. rokov 20. storočia. Od kabaretných začiatkov, kde mali význačné postavenie Karel Hašler, cez tvorbu Jaroslava Ježka, až po moderný šansón, ktorého najvýznamnejšou predstaviteľkou je dodnes Hana Hegerová.

V Prahe pôsobila od sedemdesiatych rokov napriek normalizácii skupina „Šanson – věc veřejná“, ktorého jadrom boli hudobníci: Jaroslav Jakoubek, Milan Jíra a speváci Alena Havlíčková a Rudolf Pellar.

Z mladších tvorcov sú to napr.: Radůza, Sestry Steinovy, Martina Trchová, Jana Husáková, Ester Kočičková ďalší.

 Referencie 

 Externé odkazy 
 Relácia venovaná šansónu na stanici Rádio Slovensko

 Zdroj 


Kategória:Hudobné žánre
Kategória:Hudobná terminológia
Kategória:Hudba vo Francúzsku